This action might not be possible to undo. Are you sure you want to continue?
Ag Assalamu'alaikum hai rakan sahbat Timu ngon barat bandum lon sapa Alhamdulillah pujoe Hadarat Serta selawat Nabi Mustafa Deungon Bismillah lon pufon surat Nanggroe syari'at ulon calitra Pemerintah Aceh kageuduek pakat Kageucok tempat sideh di cunda Islamic center sinankeuh pusat Kageumeusapat 'Alim Ulama Syari'at Islam geupike leugat Mangat seulamat ummat lamdonya Tujohblahboh rekom peudong syari'at Geutanyoe ummat bekle meudawa Bak Ahlussunnah geutanyoe mumat Ateuh mazhab Syafi'I teuma Miseue tapeugah cara ibadat Contoh jih salat deungon puasa Meunyo han sanggob tuboh han kuat Jeutboh kifarat jalan keulua Meunan cit hukom tentang jinayat Bankheun Hadarat tanyoe keurija Hanpeue teumakot sikafe kaplat Deungon HAM barat tanyoe bek geunta Karena Aceh nanggroe meudaulat Nanggroe meugahthat ateuh rueng donya Peuelom gutanyoe kasapue pakat Raja ngon rakyat peukong agama Meusoe nyang hadang meusoe hambat Rakyat kasiap angkat senjata Bela Agama rela Hadarat Peutheun derajat gagah perkasa
Mulia tanyoe ngonna martabat Meunan cit adat serta budaya Dilee jameunkon Acehnyoe hebat Yohmasa Daulat Iskandar Muda Mangat-mangat bu lukat peungat Laen lom mangat bu lukat ngon u Nyo ek tapubuet hukom syari'at Tuhanbri rahmat ohtrok lamqubu Lamgugob.19 maret 2013 .